Commandr. gans Hinderl. my tot schande, ende de Compe. tot schade, ende niet mindere disreputatie heeft gestreckt; ijder soldaat most hem haest van't lijff gesned worden: alsoo ick nae Hito most gaen, hadick Mons. r hulst belast wel opde verlossinge te letten, ende sorch te dragen dat wij ons getal cregen, sulcx noch met grote moeyte tot op het oude guarnisoen is gebracht daer van Monsr. hulft hem noch recipisce most geven, anders soud het selve 80 copt minder syn geweest 't is bedroeft, als men met sodanighe eensinnige menschen te doen heeft So ick beter versien waer geweest ick hadvictorie bevochten, voor ons eeringe leijt, de Compe dienst gedaen ende allermoren hart doen bevo sulcx ick vertrouwe het aenstaende regen monson, al soot daerdan wij weer maackt, ons God noch sal gunnen: In vdo Copie
dat onse corrocorren int water syn. het weijnich, dat noch overgebleven is of Assahondie, hebben niet werom comen met den tempel, die om t' schoone houtver— schoont was verbrant, hier tegen hebben wy onsen constapel, twee bootsge. toback plockers. ende 3 swarten, waer de twee oock moescoppers waren, verloren ende 15 a 16 soo blancke als swarte gequesten, die haest werom op de been sullen syn d'onse hebben eenige hoofden, t a 5 gevangenen, ende een nieuwe corrocor vande vijant gecregen.
Om de rest van ons voorneuren te voltrecken, syn den 11 deser met de gantsche macht opt strand van lissidij gelant inde negrie geclommen, die wij gantsch sterck vonden, en voor ons onmogel. te winnen, ten waer, dat als vooren door waters noot gedwongen wierden: hoe dat die vande magelaens Vloot haer hier, als op Orang gequeten hebben, daervan geven de wercken getuijgenis, alsoo volgens 'trapport van sommige officieren maer vooraen strand in twee tuijnen die weder met jonge bomen beplant syn, ende niet inde Negrie daer wy nu alle de clappus bomen omgehouden hebben, syn geweest: ick laet staen inde rechte nageltuynen die van achteren de negrie meer als een myle weechs tot opt hoochste vant gebercht lopen daer wy met onse heele macht van dat de son opging tot tegens den avont sonder eten ofte drincken alles soo schoon hebben gemaeckt, dat niet een eenige boom is blyven staen ende na een yders oordeel wel 4000 boomen geschilt sijn, daer in onse amb. haer wel gequeten, hebben— so dat dese luyden gantsch geruineert zyn, want sy niet eenen sagonboom en hebben, ende van haer nagelen leven moeten savonts pangayden van daer, ende comende halfwegen den hoeck van Chiel ontmoeten ons de Coopn. de Goijer met 13 corrocooren ende een sloep, daer met aent Casteel gesonden was, om die van d' Eylanden of de hongie te roepen, die gelast was te kruijsen, waertoe gecomen waren die van Tobo, Warnamina, hattimette, hattihan ende Haija aent Casteel verscheenen om my te spreecken, sulcx dat my noch een goede macht toequam, maer te laat, twelck Godsweer, ende wint belet heeft, also geme. de Goyer in drie dagen na dat versonden somma, mijn Heere t' is over dat sy beven, wanneer horen